તેમણે વધુમાં કહ્યું હતું કે, નરેન્દ્ર મોદી જ્યારે ગુજરાતના મુખ્યમંત્રી હતા ત્યારે તેમણે આ જવાબદારી સ્વીકારી હતી. દેશભરમાં અલગ-અલગ કાર્યક્રમો કરવામાં આવ્યા હતા. હવે તેમના આ કાર્યને શરૂ કરવામાં આવનારું છે. આ માત્ર એક પ્રતિમા જ નહીં હોય પરંતુ તે રાષ્ટ્રીય એકતાના પ્રતિક સમી સાબિત થશે. આ પ્રોજેક્ટ જે વિસ્તારમાં નિર્માણ પામવાનો છે, તે આદિવાસી વિસ્તાર છે અને આ પ્રોજેક્ટથી આદિવાસીઓને પણ ફાયદો થશે અને તેમના માટે હિતકારી સાબિત થશે. આ વિસ્તારમાં શિક્ષા ક્ષેત્રના પ્રોજેક્ટ હાથ ધરવામાં આવનારા છે. 200 કરોડ રૂપિયા કેન્દ્ર સરકારે આપ્યા છે. રાજ્ય સરકાર અને જનતાનો પણ સહયોગ રહેશે.